Diari Oficial de la Generalitat Valenciana


Sumari del DOGV 4412, del 07-01-2003 (2002/14133)

RESOLUCIÓ de data 19 de desembre de 2002, de la Universitat Politècnica de València, per la qual es convoca concurs de mèrits per a la provisió de places de personal docent i investigador contractat laboral, en la figura de professorat associat, per al curs acadèmic 2002-2003.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4412

Data del DOGV
:   07-01-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/14274


Data del document
:   19-12-2002

Organisme emissor
:   Universitat Politècnica de València

Tipus de document
:   Resolució

Descriptors 

:   * professió de la informàtica
    * química
    * concurs administratiu
    * universitat
    * cartografia
    * enginyer
    * personal docent
    * telecomunicació
    * professió de l'urbanisme
    * personal d'investigació

RESOLUCIÓ de data 19 de desembre de 2002, de la Universitat Politècnica de València, per la qual es convoca concurs de mèrits per a la provisió de places de personal docent i investigador contractat laboral, en la figura de professorat associat, per al curs acadèmic 2002-2003. [2002/X14491]
  
De conformitat amb el que disposa la Llei Orgànica 6/2001, de 21 de desembre, d'Universitats, i el Decret de la Generalitat Valenciana 174/2002, de 15 d'octubre, sobre Règim i Retribucions del Personal Docent i Investigador Contractat Laboral, s'obri procés de selecció de professorat associat per a la contractació en règim laboral, d'acord amb les bases següents:
  
1. Objecte de la convocatòria
  
La present convocatòria té per objecte la satisfacció provisional de necessitats de docència sobrevingudes en aquesta Universitat, mitjançant la provisió de places de professorat associat amb les característiques que figuren en l'annex I.
  
2. Requisits dels aspirants
  
Les persones que desitgen participar en aquesta convocatòria hauran de reunir els requisits següents:
  
1. Tenir complits els 18 anys i no superar els 70 anys d'edat.
  
2. No haver sigut separats mitjançant expedient disciplinari del servei de l'administració de l'Estat, o de l'administració autònoma o local, ni trobar-se inhabilitats per a l'exercici de funcions públiques.
  
Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
3. No patir malaltia ni defecte físic o psíquic que impedisca l'exercici de les funcions corresponents a les places convocades.
  
4. Estar exercint fora de l'àmbit universitari una activitat laboral, empresarial, professional o de l'administració pública durant un període mínim de 3 anys dins dels 5 últims.
  
5. En el cas de sol·licitants nacionals d'estats que no siguen membres de la UE, tenir permís de residència temporal, permís de residència permanent o autorització per a residir i treballar a Espanya.
  
La concurrència dels requisits anteriors haurà d'estar referida a una data anterior a l'expiració del termini de presentació d'instàncies.
  
3. Sol·licituds
  
Les persones interessades en aquesta convocatòria formalitzaran la sol·licitud, dirigida al rector de la Universitat, a través del model d'instància que consta en l'annex III que, així mateix, es facilitarà també en els departaments afectats i en el Registre situat a la seu central (poden obtenir-se els models corresponents, així com informació sobre aquesta convocatòria a través de la pàgina web: www.upv.es/rrhh).
  
La presentació de sol·licituds es realitzarà en el Registre General de la Universitat, siti a la seu central, i en els registres auxiliars de l'Escola Politècnica Superior d'Alcoi i de l'Escola Politècnica Superior de Gandia, o per qualsevol dels sistemes previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
Caldrà presentar una sol·licitud (en dos exemplars) per a cada plaça a què es desitge concursar i indicar el número d'aquesta. Cas que es convoquen diverses places amb el mateixos perfil i característiques i que estiguen agrupades en la convocatòria, caldrà presentar només una sol·licitud per a totes.
  
El termini per a presentar les sol·licituds serà de 10 dies hàbils comptadors a partir de l'endemà de la publicació d'aquesta convocatòria en el DOGV.
  
Els drets de participació seran de 21,58 euros, que s'ingressaran dins del termini de presentació d'instàncies, en efectiu o mitjançant transferència bancària, en el compte Universitat Politècnica de València-taxes, en BANCAIXA, urbana Universitat Politècnica, número 2077 0724 68 1103837692, especificant en el resguard el nom i els cognoms, i el número de la plaça o places que conformen el concurs en què es desitja participar.
  
A cada sol·licitud haurà d'adjuntar-se un únic exemplar de la documentació següent:
  
a) Fotocòpia del document nacional d'identitat o passaport.
  
b) Original del resguard que justifique el pagament de 21,58 euros en concepte de drets de participació.
  
c) Currículum, segons el model inclòs en l'annex IV, i que es facilitarà en els departaments o en el Registre.
  
d) Fotocòpia del títol acadèmic, certificat acadèmic personal o document substitutiu i documents acreditatius de cada un dels mèrits consignats en el currículum. Els mèrits al·legats en el currículum que no hagen sigut justificats documentalment no es tindran en compte. Una vegada finalitzat el termini d'admissió de sol·licituds no s'admetran nous mèrits.
  
e) Permís de residència, segons es detalla en el requisit 5 de l'apartat 2) Requisits dels aspirants.
  
f) Per a acreditar l'exercici de l'activitat professional remunerada:
  
- El professional que treballe per compte propi, mitjançant fotocòpia del pagament de l'impost d'activitats econòmiques o mitjançant fotocòpia de les declaracions trimestrals dels pagaments a compte del IRPF.
  
- El professional que treballe per compte d'altri, mitjançant fotocòpia de contractes visats i informe de vida laboral expedit per la Tresoreria General de la Seguretat Social. Cas de ser empleats públics, certificat de serveis expedit per la unitat de personal corresponent.
  
4. Llista d'admesos
  
Finalitzat el termini de presentació de sol·licituds, la Direcció del Departament farà pública la llista provisional d'aspirants admesos i exclosos en cada un dels concursos convocats, amb indicació en aquest últim cas de la causa d'exclusió. Aquesta publicació s'efectuarà mitjançant exposició de les corresponents llistes en el tauler d'anuncis del Departament.
  
Seran motius d'exclusió:
  
· Presentar la sol·licitud fora del termini establit.
  
· No haver-hi satisfet els drets de participació.
  
· No acreditar el compliment dels requisits 1, 4 i 5 de l'apartat 2) Requisits dels Aspirants.
  
Els aspirants exclosos o omesos disposaran de cinc dies hàbils, comptadors a partir de l'endemà de la publicació de la llista provisional, per a esmenar el defecte que haja motivat la seua exclusió o omissió; no es considerarà esmenable la falta de pagament dels drets de participació dins del termini de presentació d'instàncies.
  
Transcorregut el termini d'esmena d'errors, es procedirà a la publicació de les llistes definitives d'aspirants admesos i exclosos, pel mateix procediment.
  
Contra aquesta resolució es podrà interposar el recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de la publicació de la citada resolució. El recurs podrà interposar-se davant de l'òrgan que va dictar l'acte que s'impugna o davant del rector de la Universitat Politècnica de València com a òrgan competent per a resoldre'l.
  
5. Procés de selecció
  
El procés de selecció constarà de dues fases:
  
1ª. Concurs de mèrits en què es valoraran els mèrits acreditats pels aspirants. Es valorarà fins a un màxim de 10 punts. Per a superar aquesta fase del procés de selecció serà necessari aconseguir un mínim de 3 punts.
  
2ª. Entrevista. En el cas que diversos aspirants superen la fase de concurs, la comissió els citarà a una entrevista per a perfilar la selecció definitiva. Aquesta versarà sobre els seus mèrits; l'historial acadèmic, investigador i professional, i sobre tots aquells aspectes que la comissió considere rellevants per al perfil docent de la plaça. Aquesta segona fase del procés de selecció es valorarà fins a un màxim de 4 punts; caldrà aconseguir un mínim de 2 punts per a superar-la.
  
Els aspirants estrangers hauran de superar, en el cas que així ho estime la comissió de selecció, una prova específica per a acreditar el coneixement de castellà a nivell de conversa i d'escriptura.
  
6. Comissió de selecció
  
Els mèrits dels aspirants seran jutjats per comissions de selecció, que tindran la composició següent:
  
· Tres membres designats pel rector, entre els quals, almenys un serà de la mateixa àrea de coneixement.
  
· Un membre de la mateixa àrea de coneixement designat per la Direcció del Departament.
  
· Un membre de la mateixa àrea de coneixement designat per la Direcció del centre.
  
La composició definitiva de cada comissió de selecció es publicarà en els taulers d'anuncis dels departaments corresponents, junt amb les llistes definitives d'admesos i exclosos.
  
Les comissions de selecció es regiran pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
7. Resolució del concurs
  
En la sessió de constitució la comissió de selecció correspondrà, d'acord amb el barem de l'annex II, l'elaboració dels criteris de valoració dels mèrits dels aspirants, que hauran de publicar-se en el tauler d'anuncis del Departament.
  
Publicats els criteris de valoració, la comissió de selecció es reunirà per a valorar els mèrits dels concursants.
  
Valorats els mèrits dels aspirants, la comissió de selecció farà pública aquesta valoració en el tauler d'anuncis del Departament.
  
Si diversos aspirants superen la fase de concurs, se'ls convocarà per a la realització de l'entrevista amb la comissió mitjançant un anunci publicat en el tauler del Departament, amb una antelació de 48 hores a la data de realització d'aquesta, sense perjudici de la utilització d'altres mitjans de notificació que la comissió considere procedents.
  
Finalitzat el procés de selecció, la comissió conformarà una relació dels aspirants, per ordre de prelació, amb la qualificació obtinguda en tots els apartats del barem, així com la puntuació final, i elevarà aquesta proposta al Consell del Departament per a la ratificació.
  
Si en el termini de 15 dies naturals comptadors a partir de l'endemà de la constitució de la comissió de selecció, aquesta no elevara l'esmentada proposta al Consell del Departament, es procedirà al nomenament d'una nova comissió.
  
Ratificada la proposta de la comissió pel Consell del Departament, es publicarà en el tauler d'anuncis del Departament la corresponent resolució, que inclourà la relació d'aspirants amb les qualificacions obtingudes en tots els apartats del barem, la puntuació final, així com un certificat en què es farà constar el dia en què aquesta resolució es va exposar en l'esmentat tauler d'anuncis.
  
L'esmentada publicació tindrà caràcter de notificació als concursants, d'acord amb el que preveu l'article 59.5 b) de la Llei 30/1992.
  
Contra la resolució del Consell del Departament que ratifica la proposta de la comissió de selecció podrà interposar-se el recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de la publicació de la citada resolució. El recurs podrà interposar-se davant de l'òrgan que va dictar l'acte que s'impugna o davant del Consell de Govern de la Universitat Politècnica de València com a òrgan competent per a resoldre'l.
  
Finalment, es traslladaran al Servei de Recursos Humans les actes del concurs i la resolució del Consell de Departament, inclosa la proposta de nomenament al rector de l'aspirant amb major puntuació, a fi de formalitzar la contractació laboral, i amb la resta d'aspirants que hagen superat les dues fases del procés de selecció es constituirà una llista de reserva.
  
8. Característiques dels contractes
  
Tipus de contracte: contracte laboral de naturalesa especial (art. 2.2 del Decret 174/2002).
  
Durada: fins al 30 de setembre de 2003, prorrogable si escau per cursos acadèmics, llevat que s'incloga una durada inferior en l'annex I.
  
Jornada: dedicació a temps parcial. El nombre d'hores per setmana consta en l'annex I.
  
Activitats a exercir: tasques exclusivament docents, en l'àrea de coneixement que figura en l'annex I.
  
Retribucions mensuals Dedicació
  
P06 464,21 euros
  
P04 309,50 euros
  
P03 232,12 euros
  
La subscripció dels contractes de professor associat es condiciona a l'autorització de compatibilitat, si escau, i a la possessió o l'obtenció del permís de residència/treball (o excepció del permís de treball) per als nacionals de països que no siguen membres de la UE.
  
9. Documentació
  
Els candidats proposats per a la provisió de les places hauran de presentar la documentació següent:
  
a) Fotocòpia del DNI o passaport.
  
b) Fotocòpia compulsada del títol.
  
c) Certificat mèdic oficial de no patir malaltia ni defecte físic o psíquic que impedisca l'exercici de les funcions corresponents.
  
d) Declaració jurada de no haver sigut separat de l'administració pública en virtut d'expedient disciplinari i de no trobar-se inhabilitat per a l'exercici de la funció pública.
  
Contra aquesta convocatòria i les seues bases, que són definitives en la via administrativa, podran les persones interessades interposar un recurs contenciós administratiu, en el termini de dos mesos comptadors a partir de l'endemà de la publicació d'aquesta convocatòria en el tauler d'anuncis del Rectorat d'aquesta Universitat, davant la seu del Jutjat Contenciós Administratiu de la ciutat de València, de conformitat amb allò que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999; així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i, potestativament, podran interposar el recurs de reposició davant del rector, en el termini d'un mes, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.
  
Tot això sense perjudici que s'utilitze qualsevol altre recurs que es considere convenient.
  
València, 19 de desembre de 2002.- El vicerector de Coordinació Acadèmica i Alumnat: Eliseo Gómez-Senent Martínez.
  
ANNEX I
  
Relació i categoria de les places oferides
  
Convocatòria: C3/02 (2002/D/LD/CC/3)
  
CONSTRUCCIONS ARQUITECTÒNIQUES
  
Àrea: Construccions Arquitectòniques
  
- Centre: ETS de Gestió en l'Edificació
  
Nre. de places: 1
  
Codi de la plaça/Codis de les places: 3460
  
Categoria: ASSO/1
  
Dedicació: P03
  
Perfil: Materials de Construcció II. Tecnologia i Control
  
- Centre: ETS de Gestió en l'Edificació
  
Nre. de places: 1
  
Codi de la plaça/Codis de les places: 3461
  
Categoria: ASSO/1
  
Dedicació: P03
  
Perfil: Tècniques de Gestió de Pressupostos
  
- Centre: ETS de Gestió en l'Edificació
  
Nre. de places: 1
  
Codi de la plaça/Codis de les places: SL13
  
Categoria: ASSO/1
  
Dedicació: P04
  
Perfil: Història de la Construcció
  
Observacions: per a cobrir baixa per malaltia fins al 30/09/03
  
- Centre: ETS de Gestió en l'Edificació
  
Nre. de places: 1
  
Codi de la plaça/Codis de les places: 3449
  
Categoria: ASSO/1
  
Dedicació: P06
  
Perfil: Qualitat de l'Edificació i el seu Control
  
- Centre: ETS de Gestió en l'Edificació
  
Nre. de places: 1
  
Codi de la plaça/Codis de les places: 3448
  
Categoria: ASSO/1
  
Dedicació: P06
  
Perfil: Qualitat de l'Edificació i el seu Control. Tècniques de Gestió de Pressupostos
  
EXPRESSIÓ GRÀFICA ARQUITECTÒNICA
  
Àrea: Expressió Gràfica Arquitectònica
  
- Centre: ETS de Gestió en l'Edificació
  
Nre. de places: 1
  
Codi de la plaça/Codis de les places: 3446
  
Categoria: ASSO/1
  
Dedicació: P06
  
Perfil: Informàtica Gràfica
  
INFORMÀTICA DE SISTEMES I COMPUTADORS
  
Àrea: Arquitectura i Tecnologia de Computadors
  
- Centre: ETS d'Informàtica Aplicada
  
Nre. de places: 4
  
Codi de la plaça/Codis de les places: 3455, 3456, 3457, 3458
  
Categoria: ASSO/1
  
Dedicació: P06
  
Perfil: Arquitectura i Tecnologia de Computadors
  
Observacions: contracte fins al 30/09/03, no renovable
  
ENGINYERIA CARTOGRÀFICA, GEODÈSIA I FOTOGRAM.
  
Àrea: Enginyeria Cartogràfica, Geodèsia i Fotogrametria
  
- Centre: EPS de Gandia
  
Nre. de places: 1
  
Codi de la plaça/Codis de les places: 3454
  
Categoria: ASSO/1
  
Dedicació: P06
  
Perfil: Sistemes d'Informació Geogràfica
  
Observacions: contracte fins al 30/09/03, no renovable
  
ENGINYERIA DE SISTEMES I AUTOMÀTICA
  
Àrea: Enginyeria de Sistemes i Automàtica
  
- Centre: EPS d'Alcoi
  
Nre. de places: 1
  
Codi de la plaça/Codis de les places: 3451
  
Categoria: ASSO/1
  
Dedicació: P06
  
Perfil: Enginyeria de Sistemes i Automàtica
  
Observacions: per a cobrir reducció horària per càrrecs acadèmics
  
ENGINYERIA I INFRAESTRUCTURA DELS TRANSPORTS
  
Àrea: Enginyeria i Infraestructura dels Transports
  
- Centre: ETSE de Camins, Canals i Ports
  
Nre. de places: 1
  
Codi de la plaça/Codis de les places: 3406
  
Categoria: ASSO/1
  
Dedicació: P03
  
Perfil: Tràfic Marítim i Planificació Portuària
  
ENGINYERIA ELECTRÒNICA
  
Àrea: Tecnologia Electrònica
  
- Centre: EPS de Gandia
  
Nre. de places: 1
  
Codi de la plaça/Codis de les places: 3463
  
Categoria: ASSO/1
  
Dedicació: P06
  
Perfil: Fonaments d'Electrònica. Electrònica Digital
  
Observacions: contracte fins al 30/09/03, no renovable
  
- Centre: ETSE de Telecomunicació
  
Nre. de places: 1
  
Codi de la plaça/Codis de les places: 3464
  
Categoria: ASSO/1
  
Dedicació: P06
  
Perfil: Senyals i Imatges Biomèdiques. Instrumentació Electrònica
  
Observacions: contracte fins al 30/09/03, no renovable.
  
- Centre: ETSE Industrials
  
Nre. de places: 1
  
Codi de la plaça/Codis de les places: 3462
  
Categoria: ASSO/1
  
Dedicació: P06
  
Perfil: Tècniques Analògiques Especials. Electrònica Industrial
  
Observacions: contracte fins al 30/09/03, no renovable
  
ENGINYERIA QUÍMICA I NUCLEAR
  
Àrea: Enginyeria Química
  
- Centre: ETS d'Enginyenria del Disseny
  
Nre. de places: 1
  
Codi de la plaça/Codis de les places: 3374
  
Categoria: ASSO/1
  
Dedicació: P06
  
Perfil: Condicionament, Dessalatge i Potabilització d'Aigües. Enginyeria d'Aigües Residuals. Experimentació en Enginyeria Química I. Proveïment i Potabilització d'Aigües. Química Industrial.
  
TECNOLOGIA D'ALIMENTS
  
Àrea: Tecnologia d'Aliments
  
- Centre: ETS del Medi Rural i Enologia
  
Nre. de places: 2
  
Codi de la plaça/Codis de les places: 3388, 3389
  
Categoria: ASSO/1
  
Dedicació: P06
  
Perfil: Fonaments dels Processos Industrials
  
ABREVIATURES UTILITZADES:
  
ASSO/1: PROFESSOR ASSOCIAT TIPUS 1
  
ASSO/2 PROFESSOR ASSOCIAT TIPUS 2
  
AJ: AJUDANT D'UNIVERSITAT
  
TC: Dedicació A TEMPS COMPLET (37,5 h/setm.)
  
P06:Dedicació A TEMPS PARCIAL (6 h lectives + 6 h tutories/setm.)
  
P05:Dedicació A TEMPS PARCIAL (5 h lectives + 5 h tutories/setm.)
  
P04: Dedicació A TEMPS PARCIAL (4 h lectives + 4 h tutories/setm.)
  
P03: Dedicació A TEMPS PARCIAL (3 h lectives + 3 h tutories/setm.)